《晚登秋屏阁作示杜氏兄弟》
宋代·洪朋

病夫汤熨暂时停，漫向秋屏阁上行。白日忽随飞鸟去，青山断处落霞明。

林间嘒嘒寒蝉急，江上悠悠烟艇横。富贵功名付公等，嗟予老矣负平生。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。